**OSNOVNA ŠKOLA ŠTEFANJE**

**Š T E F A N J E**

**ŠKOLSKI ODBOR**

KLASA: 007-05/23-02/01

URBROJ: 2110/03-04-07-23-03

Štefanje, 30.1.2023. godine

**Z A P I S N I K**

 **22. SJEDNICE ŠKOLSKOG ODBORA**

**ODRŽANA 31.3.2023.**

**Sjednica održana 31.3.2023**. godine u prostoru MŠ Štefanje

**Početak: 7,15**

**Nazočni**: Martina Šimunović, Vedrana Lončar, Sanela Majer Novaković, Dražen Milaković,

 Goranka Halapa, Jasna Sukreški

**Ostali nazočni:** Vesna Pavline-Kolarić, ravnateljica škole

**Ne nazočni:** Mario Perec, opravdano odsutan

**Dnevni red:**

 1. Usvajanje zapisnika 21. sjednice Školskog odbora

 2. Davanje suglasnosti ravnateljici škole za zapošljavanje Vlatke Rešček na poslovima učiteljice Njemačkog jezika po raspisanom natječaju

 3. Davanje suglasnosti ravnateljici škole za sklapanje Ugovora o radu

 u punom radnom vremenu s Mariom Martinovićem na poslovima

 učitelja Informatike temeljem odredbi Kolektivnog ugovora

 4. Davanje suglasnosti ravnateljici škole za sklapanje ugovora o radu

 na poslovima učiteljice Informatike s Vlatkom Rešček (do 60 dana)

 5. Aktualnosti (pitanja, odgovori, prijedlozi …)

**Predsjednik Školskog odbora konstatirao je da se sjednici odazvalo 6 od 7 članova te Školski može donositi pravovaljane odluke.**

**Odluka AD 1.:**

**Sa šest (6) glasova „ZA“ Školski odbor donosi Odluku kojom se usvaja Zapisnik 21. sjednice Školskog odbora održane 31.12.2022. godine**

**AD 2.:**

Poslove učitelja Njemačkog jezika obavlja prof. Željko Hržić iz Zagreba ali dio sati nastave Njemačkog jezika (0,8 dnevno/4 tjedno) obavlja nestručno Vlatka Rešček, VSS,

magistra primarnog obrazovanja. Budući je prošlo 5 mjeseci od sklapanja Ugovora o radu škola je obvezna raspisati natječaj.

Natječaj je bio objavljen od 15.3.-23.3.2023. na stranicama škole, oglasnoj ploči škole te Burzi rada.

Nakon otvaranja molbi pristiglih na natječaj za radno mjesto učitelj/učiteljica Njemačkoga jezika na neodređeno nepuno radno vrijeme u Osnovnoj školi Štefanje, Povjerenstvo za procjenu i vrednovanje kandidata je utvrdilo da je na Natječaj pristigla jedna prijava.

Molbu je dostavila Vlatka Rešček, magistra primarnog obrazovanja. Povjerenstvo je utvrdilo da je kandidatkinja dostavila pravodobnu i potpunu prijavu sa svim prilozima, odnosno ispravama navedenim u Natječaju.

Prema Pravilniku o odgovarajućoj vrsti obrazovanja učitelja i stručnih suradnika, kandidatkinja Vlatka Rešček ne ispunjava uvjete Natječaja, tj. nema odgovarajuću vrstu obrazovanja.

Kandidatkinja se nije pozvala na pravo prednosti pri zapošljavanju prema posebnim propisima.

Povjerenstvo je predložilo ravnateljici da se Ugovor o radu ponovo sklopi s Vlatkom Rešček te ravnateljica traži suglasnost za navedeno.

**Odluka AD 2.:**

**Jednoglasno sa šest (6) glasova „ZA“ Školski odbor daje suglasnost ravnateljici škole za sklapanje Ugovora o radu na određeno, nepuno radno vrijeme (0,8 dnevno/4 tjedno), za poslove učitelja/ice Njemačkog jezika s Vlatkom Rešček, VSS, magistrom primarnog obrazovanja. Ugovor o radu trajat će najduže 5 mjeseci odnosno najduže do 21.6.2023. godine.**

**AD 3.:**

Učiteljica Informatike, Maja Rukavina otišla je u invalidsku mirovinu i tako je upražnjeno njeno radno mjesto. Škole ne mora raspisivati natječaj budući da prema Kolektivnom ugovoru za zaposlenike u osnovnoškolskim ustanovama ima obvezu navedene poslove ponuditi nekome od zaposlenika škole koji udovoljavaju uvjetima navedenog radnog mjesta (ČL: 24 Kolektivnog ugovora). Naš učitelj Mario Martinović koji obavlja poslove učitelja Informatike i Tehničke kulture i dio vremena je zaposlen u Gimnaziji Bjelovar prihvatio je ponudu nadopune satnice do punog radnog vremena. Ravnateljica traži suglasnost za sklapanje Ugovora o radu s Mariom Martinovićem u punom radnom vremenu od 3.4.2023. Radio bi puno radno vrijeme od čega bi se 2 sata dnevno/10 tjedno odnosilo na nastavu Tehničke kulture, a 6 sati dnevno/30 tjedno/ na nastavu Informatike.

**Odluka AD 3.:**

**Školski odbor sa šest (6) glasova „ZA“ donosi Odluku kojom se daje suglasnost ravnateljici škole za sklapanje Ugovora o radu s Mariom Martinovićem** **u punom radnom** **vremenu od 3.4.2023. Radio bi puno radno vrijeme od čega bi se 2 sata dnevno/10** **tjedno odnosilo na nastavu Tehničke kulture, a 6 sati dnevno/30 tjedno/ na nastavu Informatike.**

**AD 4.:**

Nakon što je učiteljica Maja Rukavina otišla u invalidsku mirovinu i što smo prema odredbama Kolektivnog ugovora navedene poslove ponudili Mariu Martinoviću još uvijek ostaje neraspoređeno 13 sati tjedno/2,6 dnevno sati Informatike. Ravnateljica traži suglasnost da se za navedene sate sklopi Ugovor o radu s Vlatkom Rešček. Vlatka je inače radila kao zamjena Maji Rukavina u ovoj i prethodnoj školskoj godini. Ugovor o radu sklapa se najduže do 60 dana.

**Odluka AD 4.:**

**Školski odbor sa šest (6) glasova „ZA“ donosi Odluku kojom se daje suglasnost ravnateljici škole za sklapanje Ugovora o radu za poslove učitelja/ice Informatike s Vlatkom Rešček. ugovor se sklapa na određeno, nepuno radno vrijeme 13 sati tjedno/2,6 dnevno najduže do 60 dana.**

**Nije bilo pitanja i sjednica je zaključena u 8,20 sati.**

Zapisnik sastavila: Predsjednik Školskog odbora:

Jasna Sukreški Dražen Milaković, prof.

Dostaviti:

1. Članovima Školskog odbora
2. Ravnateljici škole
3. Arhiva, ovdje